11મી જુલાઈ, 2016ના રોજ ઉના ખાતે વશરામ સરવૈયા, રમેશ સરવૈયા, અશોર સરવૈયા અને બેચર નામના ચાર દલિતોને કથિત ગૌરક્ષોએ ઢોરમાર માર્યો હતો. આ તમામ લોકો ગામમાં મૃત પામેલી એક ગાયનું ચામડું ઉતારી રહ્યા હતા. તેમના પર કથિત રીતે ગૌહત્યાનો આરોપ લગાવીને તેમને ફટકારવામાં આવ્યા હતા. આ કેસમાં 45થી વધારે આરોપી તેમજ ઉનાના તાત્કાલિન ઇન્સ્પેક્ટર સહિત ચાર પોલીસકર્મીની ધરપકડ કરવામાં આવી હતી. ઉનામાં દલિતો પર થયેલા અત્યાચારની ગુંજ આખા દેશમાં સંભળાઈ હતી. દેશભરમાં ઠેરઠર જગ્યાએ આંદોલન થયા હતા. મોદીએ પણ એક જાહેરસભાને સંબોધતી વખતે દલિતો પર અત્યાચારની ઘટનાઓને વખોડી કાઢી હતી.